Tak takúto ešte nehrali. Dospievajúce 17-ročné dievča odmietlo jesť zdravé jedlo a výsledok tohoto jej správania jej zničil doslova celý život. Stala sa prvou osobou v Spojenom kráľovstve, ktorá kvôli nezdravej strave ohluchla a oslepla.
Rodina pochádzajúca z Bristolu – ktorá chce zostať v anonymite – povedala, že už v jej štrnástich rokoch spozorovali niečo neobvyklé. Dievča prestávalo postupne počuť. No to nebol koniec. Ukázalo sa, že mala istú poruchu príjmu potravy, ktorej následkom bolo aj nedostatočné vyživovanie, čo zničilo jej zrakový nerv a spôsobilo stav známy ako "nutričná optická neuropatia".
Jej mama povedala, že strata sluchu a zraku znamená pre jej dcéru nulovú šancu na získanie normálnej práce, či stratu spoločenského života. Musela kvôli dcére opustiť prácu v bare a teraz sa o ňu stará na plný úväzok.
Keď však rozprávala čo jej dcéra jedla, niet sa ani čomu čudovať. Jej bežnou stravou od siedmych rokov boli: pringles, párky, hranolky, šunka či biely chlieb.
Sranda je, že sa nezdravá strava neprejavila obezitou, ale slepotou a hluchotou.